b'\n_START_ARTICLE_\n\xc5\xbdihpolje\n_START_SECTION_\nGeografski polo\xc5\xbeaj\n_START_PARAGRAPH_\n\xc5\xbdihpolje so v Ro\xc5\xbeu, osem kilometrov ju\xc5\xbeno od glavnega mesta Celovec med obronki Gur in Dravo, ki je tu zajezena v Boroveljskem jezu.\n_START_SECTION_\nZgodovina\n_START_PARAGRAPH_\nListina iz leta 927 omenjena cerkev "Maria ad Dravum" (Marija pri Dravi), ki jo je pustil zgraditi salzbur\xc5\xa1ki \xc5\xa1kof, Dana\xc5\xa1nji kraj se prvi\xc4\x8d omenja v listini iz leta 1313. _NEWLINE_S prihodom karantanskih Slovanov in tvorbe Karantanije se \xc5\xbdihpolje uvr\xc5\xa1\xc4\x8dajo v \xc5\xa1ir\xc5\xa1o slovensko kulturno zgodovino vse do danes._NEWLINE_Do prve svetovne vojne je bila ob\xc4\x8dina \xc5\xa1e skoraj da povsem, \xc4\x8de ne povsem slovenska, tako da je bila vklju\xc4\x8dena v cono A za \xc4\x8dasa pripav na plebiscit leta 1920._NEWLINE_Ob\xc4\x8dina je pripadala do leta 1848 gospodi na Homburku. Velik zemlji\xc5\xa1ki lastnik je bil cistercijanski samostan v Vetrinju, ki je tudi spodbujalo marijino bo\xc5\xbejo pot in ki je oskrbovalo do svoje razpustitve v okivru jo\xc5\xbeefinskih  reform leta 1786 tudi doma\xc4\x8do cerkev. _NEWLINE_Cerkev z dvema stolpoma, ki je v osnovi pozno gotska  iz 15. stoletja je tudi simbol bo\xc5\xbeje poti. Vetrinjski menihi so pregradili med letoma 1700 in 1729 cerkev v baro\xc4\x8dnem slogu. _NEWLINE_Leta 1850 so tvorile tri katastrske ob\xc4\x8dine Dol\xc4\x8da vas, \xc5\xa0\xc4\x8dedem in Gol\xc5\xa1ovo dana\xc5\xa1nj ob\xc4\x8dino, ki je prvotno bila poimenovana po vasi Dol\xc4\x8da vas. Leta 1895 je bila ob\xc4\x8dina preimenovana po kraju \xc5\xbdihpolje, saj je vseve\xc4\x8d postala tudi turisti\xc4\x8dno zanimiva. _NEWLINE_Na gri\xc4\x8du v bli\xc5\xbeini bo\xc5\xbeje poti je bila zgrajena leta 1907 tako imenovana cesarska uta s pogledom proti jugu kot zaklon za cesarja Franz Joseph I., da bi lahko sledil voja\xc5\xa1ki vaji v Ro\xc5\xbeu.\n_START_SECTION_\nPrebivalstvo\n_START_PARAGRAPH_\nPo popisu prebivalstva iz leta 2001 imajo \xc5\xbdihpolje 2.020 prebivalcev, 96,1\xc2\xa0% ima avstrijsko dr\xc5\xbeavljanstvo. Po lastnih podatkih je 3,9\xc2\xa0% pripadnikov slovenske narodne skupnosti._NEWLINE_76,6\xc2\xa0% je rimokatoli\xc5\xa1ke veroizpovedi, 5,0\xc2\xa0% je evangeli\xc4\x8danov, 1,1\xc2\xa0% je muslimanov. Brez veroizpovedi je 12,8\xc2\xa0% prebivalcev.\n_START_SECTION_\nSlovensko nare\xc4\x8dje\n_START_PARAGRAPH_\nSlovensko nare\xc4\x8dje v ob\xc4\x8dini \xc5\xbdihpolje v celoti pripada ro\xc5\xbeanskemu nare\xc4\x8dju, katero je del \xc5\xa1ir\xc5\xa1e koro\xc5\xa1ke nare\xc4\x8dne skupine.\n_START_SECTION_\nSlovenske / dvojezi\xc4\x8dne fare in podru\xc5\xbeni\xc5\xa1ke cerkve\n_START_PARAGRAPH_\nSlede\xc4\x8de fare/\xc5\xbeupnije in podru\xc5\xbenice so dvojezi\xc4\x8dne v okviru katoli\xc5\xa1kega dekanata Borovlje: \xc5\xbeupnijska cerkev \xc5\xbdihpolje in podru\xc5\xbenica \xc5\xa0t. Urh ter \xc5\xbeupnijska cerkev Gol\xc5\xa1ovo in podru\xc5\xbenica Spodnje Hum\xc4\x8de.\n_START_SECTION_\nGospodarstvo in infrastruktura\n_START_PARAGRAPH_\nV ob\xc4\x8dini je dolgo v 20. stoletje prevladovalo kmetijstvo. V zadnjih desetletjih pa so \xc5\xbdihpolje postale zanimive kot bivali\xc5\xa1\xc4\x8de za dnevne migrante, ki se vozijo na delo predvsem v Celovec._NEWLINE_Poleg kmetijstva in gozdarstva je pomemben tudi turizem. _NEWLINE_Skozi ob\xc4\x8dino vodi pot \xc4\x8dez Ljubelj, ki povezuje Ljubljansko kotlino in Slovenijo ter Ro\xc5\xbe in Borovlje  s Celov\xc5\xa1ko kotlino  in s Celovcem. _NEWLINE_De\xc5\xbeelna cesta tudi vodi iz \xc5\xbdihpolj do \xc5\xbdrelca. V \xc5\xbeihpoljah je tudi \xc5\xbeele\xc5\xbeni\xc5\xa1ka postaja (neko\xc4\x8d z znamenitim dvojezi\xc4\x8dnim napisom).\n_START_SECTION_\nCesarska uta\n_START_PARAGRAPH_\nV \xc4\x8dast cesarja Franz Joseph I. je bila zgrajena na gri\xc4\x8du nad \xc5\xbdihpoljami t. i. cesarska uta s \xc4\x8dudovitim pogledom na Ro\xc5\xbe in na Karavanke in sicer ob voja\xc5\xa1kih vajah leta 1907.  Leta 2009 je bila uta temeljito obnovljena.\n_START_SECTION_\nSkala sv. Eme\n_START_PARAGRAPH_\nOb ob\xc4\x8dinski cesti med Imovom in Hum\xc4\x8dem, neposredno na ju\xc5\xbenem robu Gur je t. i. skala sv. Eme. Na tem mestu naj bi se bila ustavila Sveta Ema Kr\xc5\xa1ka med potovanjem na svoja posestva na Ju\xc5\xbenem \xc5\xa0tajerskem v dana\xc5\xa1nji Sloveniji.\n_START_SECTION_\nKme\xc4\x8dki muzej Zabrda\n_START_PARAGRAPH_\nDoma\xc4\x8din in kmet Janez Lu\xc5\xa1ovnik (umrl je leta 2010) je zbiral kme\xc4\x8dke stroje in orodje in s tem ustvarjal muzej posebne vrste na svoji doma\xc4\x8diji v Zabrdu.\n_START_SECTION_\nHum\xc5\xa1ki log\n_START_PARAGRAPH_\nHum\xc5\xa1ki log se nahaja med Zgornjimi in Spodnjimi Hum\xc4\x8dami ob ju\xc5\xbenem bregu Drave. Log je posledica izgradnje hidroelektrarne leta 1981. Postavljen je pod posebno za\xc5\xa1\xc4\x8dito, zlasti med obdobjem 1.1. do 31.7. vsakega leta.\n_START_SECTION_\nGure in naravni spomenik Ve\xc4\x8dni de\xc5\xbe\n_START_PARAGRAPH_\nGure se raztezajo v vzhodno-zahodni smeri severno od Drave in Ro\xc5\xbea in ju\xc5\xbeno od Vrbskega jezera in od Celov\xc5\xa1kega polja oz med Grab\xc5\xa1tanjom in Vrbo ob Jezeru._NEWLINE_Ve\xc4\x8dji del tvori t. i. Gurski konglomerat. Tipi\xc4\x8dne so visoke stene na robu, ki deloma celo tvorijo votline. Med \xc5\xbdihpoljami in Aninim mostom med Galicijo in Grab\xc5\xa1tanjem je nahajali\xc5\xa1\xc4\x8de \xc5\xa1tevilnih orhidej in bukovih in me\xc5\xa1anih gozdov. \xc5\xa0tevilni izvori so tvorili posebne vrste lehnjaka in sipine, med njimi tudi naravni spomenik imenovan Ve\xc4\x8dni de\xc5\xbe pri \xc5\xbdihpoljah.'